張可頤落實接拍醫療版《新聞女王》 挑戰心臟科醫生角色
2024年04月24日 13:47
東網電視
更多新聞短片
去年無綫熱播台慶劇《新聞女王》成功令佘詩曼、馬國明、李施嬅、高海寧等主演人氣再上一層,爆紅現象連劇中人物衣着打扮都成為指標,劇集贏盡口碑同收視,更帶挈佘詩曼成為四料視后,成績斐然。續集《新聞女王2》明年將會開拍,不過東網收到獨家消息指,被視為醫療版《新聞女王》嘅新劇《巨塔之后》已落實於5月開拍,前視后張可頤更落實接拍,成為佢相隔12年後回巢之作!消息指張可頤今次將挑戰心臟科醫生角色,新劇將會成為佢2012年約滿無綫後,首部回巢作品,令大眾極為期待創出新火花。
據知《巨塔之后》係一部醫療題材劇,將於下月正式開拍,預計8月煞科,除香港拍攝外,劇組仲將拉隊到深圳同歐洲取景。網上亦流傳名單,《巨塔之后》由鍾澍佳監製,張可頤擔大旗,其他主要演員包括陳煒、劉佩玥、陳展鵬、吳若希、張頴康、馮皓揚、蔣家旻等,而馬國明同蕭正楠將客串演出。